section_heading: Stvaralaštvo
paragraph_text: Kao dramatičarka debitira 1999. dramom Nemreš pobjeć od nedjelje u režiji Tee Gjergjizi i izvedbi Zagrebačkog kazališta mladih. Drama je potom postavljena i u Mestnom gledališču u Sloveniji, u Raum Dreiunddreisigu u Švicarskoj, Ateljeu 212 u Srbiji, te 2010. godine u Ludens Teatru u Koprivnici i u Gradskom kazalištu Marina Držića u Dubrovniku. Izvedena je i kao radio-drama na hrvatskom, njemačkom i slovačkom radiju.